นักธุรกิจเผย 3 แบงก์เคลียร์ปัญหาเช็คปลอม เหลือเพียงเจ้าเดียวที่ยังนิ่ง
เหลือเพียงเจ้าเดียวที่ยังนิ่ง นักธุรกิจเชียงใหม่ เผย 3 ใน4 แบงก์รุกเจรจาปัญหาถูกปลอมเช็ค 60 ใบ และนำไปขึ้นเงินเสียหายกว่า 8 ล้าน ขณะที่การร้องเรียนผ่านแบงก์ชาติก็ยังไม่คืบหน้า,จากกรณี นายอามิตร จาวลา นักธุรกิจของจังหวัดเชียงใหม่ถูกปลอมเช็คมากถึง 60 ฉบับและถูกนำไปขึ้นเงิน ทำให้เงินในบัญชีสูญหายกว่า 8 ล้านบาท ตามที่ได้เสนอข่าวไปก่อนหน้านี้,อ่านข่าวต้นเรื่องที่นี่,นักธุรกิจ เผยถูกปลอมเช็ค 60 ใบ แบงก์ปล่อยผ่านดึงเงินจากบัญชีสูญ 8 ล้าน, ,ล่าสุด นายอามิตร เปิดเผยกับ ทีมข่าวไทยรัฐออนไลน์ ว่า หลังจากมีข่าวดังกล่าวออกไป ธนาคารที่เกี่ยวข้องได้เข้ามาดูแล และพูดคุยกับตนแล้ว แต่ยังมีอีกหนึ่งธนาคารที่ตนยังไม่ได้รับการติดต่อกลับมา ซึ่งก็รออยู่ว่าทางธนาคารจะจัดการปัญหานี้อย่างไร ,ทั้งนี้ตนได้โทรไปคุยกับทางธนาคารแห่งประเทศไทยแล้ว ที่ตนได้ส่งข้อร้องเรียนไป โดยทางนั้นตอบกลับเพียงว่า ธนาคารที่ถูกร้องเรียนยังไม่ได้ติดต่อกลับมา ซึ่งผ่านมาเกือบ 1 เดือนแล้ว ส่วนเรื่องคดีความนั้น ทางเจ้าหน้าที่ตำรวจได้ออกหมายเรียกคนที่ปลอมเช็คแล้ว หากเจ้าตัวไม่มาตามหมายเรียกในวันจันทร์ที่ 28 ม.ค.62 นี้ ทางเจ้าหน้าที่ตำรวจจะออกหมายจับต่อไป ซึ่งคดีที่ตนฟ้องนั้นเป็นคดีอาญา,สำหรับ เช็คที่ถูกปลอมแปลงและนำไปขึ้นผ่าน 4 ธนาคาร ได้แก่ ธนาคารน้ำเงิน มูลค่า 6,500,000 บาทเศษ เช็คจำนวน 36 ฉบับ ธนาคารสีฟ้า มูลค่า 990,000 บาท เช็คจำนวน 18 ฉบับ ธนาคารสีเขียว มูลค่า 240,000 บาทเศษ เช็คจำนวน 8 ฉบับ และธนาคารสีม่วง มูลค่า 180,000 บาทเศษ เช็คจำนวน 1 ฉบับ
เหลือเพียงเจ้าเดียวที่ยังนิ่ง นักธุรกิจเชียงใหม่ เผย 3 แบงก์รุกเจรจาปัญหาถูกปลอมเช็ค 60 ใบ และนำไปขึ้นเงินเสียหายกว่า 8 ล้าน ขณะที่การร้องเรียนผ่านแบงก์ชาติก็ยังไม่คืบหน้า 
เช็คปลอม,อามิตร จาวลา,นักธุรกิจถูกปลอมเช็ค,เชียงใหม่,ข่าวโซเชียล,ข่าวทั่วไป